ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033839
ขอให้แก้ไขปัญหารถจักรยานยนต์ขับขี่บนบาทวิถีและจอดรถกีดขวางทางเดิน บริเวณซอยวัดประชาระบือธรรม ถนนนครไชยศรี แขวงดุสิต เขตดุสิต กรุงเทพมหานคร จุดสังเกต ห่างจากวัดประชาระบือธรรม ระยะทาง 1 กิโลเมตร โดยเข้ามาทางหมู่บ้านสยามนคร ตรงเข้ามาประมาณ 150 เมตร จะพบทางโค้งซาเฮีย ซึ่งอยู่บริเวณดังกล่าว เนื่องจากผู้ร้องแจ้งว่า พบเห็นรถจักรยานยนต์ส่วนบุคคล และ รถจักรยานยนต์รับจ้างสาธารณะ (ไม่ทราบรายละเอียดรถ) ขับขี่บนบาทวิถี จำนวน 20 กว่าคัน และจอดกีดขวางทางเข้า-ออกบริเวณทางเท้า เวลาประมาณ 05.00-20.00 น. เป็นประจำทุกวัน ซึ่งเวลามีบุคคลอื่นสัญจรเข้า-ออกทาง กลุ่มบุคคลที่ขับขี่บนบาทวิถีและจอดรถกีดขวางบาทวิถี มีลักษณะไม่พอใจ และใช้วาจาไม่สุภาพกับผู้สัญจรไปมา พบเห็นเป็นระยะเวลาประมาณหลายปี เบื้องต้นมีประชาชน จำนวน 100 หลังคาเรือน แจ้งเรื่องไปยัง สำนักงานเขตดุสิตแล้ว แต่ยังไม่ได้รับการแก้ไขปัญหาแต่อย่างใด ประกอบกับผู้ร้องแจ้งว่า กลุ่มบุคคลดังกล่าวได้นำเสื้อวินรถจักรยานยนต์รับจ้างของบุคคลอื่นมาสวมใส่บ้าง และป้ายทะเบียนกับหมายเลขเสื้อมิได้ตรงกันด้วย จึงประสงค์ให้หน่วยงานที่เกี่ยวข้องแก้ไขปัญหารถจักรยานยนต์ขับขี่บนบาทวิถีและจอดกีดขวางทางเดินบริเวณดังกล่าว (ผู้ร้องประสงค์ให้ปกปิด ชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata